મારો કેહવાનો સાર એટલો જ છે કે … ગુજરાતી માધ્યમમાં ભણતું બાળક અંગ્રેજી ના શીખી શકે અને એના લીધે પાછળ પડી જાય એ વાત કદાચ ૧૯૭૮ માં શક્ય હતી પણ આજે એ વાત એક માન્યતા કરતા વધારે કંઈ જ નથી એમ માની શકાય. અત્યારના સમયમાં ગુજરાતી માધ્યમમાં ભણતું બાળક આરામથી અંગ્રેજી શીખી શકે છે અને ચાહે તો બધો જ વ્યવહાર એ ભાષામાં કરી શકે છે. એટલે મારા ખ્યાલ પ્રમાણે બાળકને માતૃભાષામાં જ શિક્ષણ આપવું જોઈએ અને જોડે જોડે અંગ્રેજી જેવી ઇન્ટરનેશનલ ભાષા પણ શિખડાવવી જોઈએ.